2.pielikums

Tirgus izpēte Nr. GNP/2022/TI/11

**TEHNISKĀ SPECIFIKĀCIJA**

**Ugunsgrēka atklāšanas un trauksmes signalizācijas, ugunsgrēka balss izziņošanas tehniskā apkope un remonts**

1. **Pasūtītājs –** Gulbenes novada pašvaldība, Ābeļu iela 2, Gulbene, Gulbenes novads
2. **Apkalpojamie objekti:** Gulbenes novada pašvaldībā esošie objekti (3.pielikums).
3. **Pakalpojuma mērķis**
	1. Nodrošināt ugunsgrēka atklāšanas un trauksmes signalizācijas (turpmāk – UATS), ugunsgrēka balss izziņošanas (turpmāk – UBIS), abas un katra atsevišķi sauktas - Sistēmas, nepārtrauktu, pastāvīgu atrašanos ekspluatācijas un darba kārtībā.
	2. Veikt ugunsgrēka atklāšanas un trauksmes signalizācijas sistēmu un ugunsgrēka balss izziņošanas sistēmas tehnisko apkopi atbilstoši tehniskai specifikācijai, tehniskās apkopes reglamentam (Tabula Nr.1, 2), sistēmas ražotāja prasībām un saskaņā ar **Ministru kabineta 2016.gada 19.aprīļa noteikumiem Nr.238 „Ugunsdrošības noteikumi” (turpmāk MK noteikumi NR.238)**, **Latvijas Valsts standartu LVS EN CEN/TS 54-14** un **Ministru kabineta 2015.gada 30.jūnija noteikumiem Nr.333 “Noteikumi par Latvijas būvnormatīvu LBN 201-15 “Būvju ugunsdrošība”** u.c. Latvijas Republikā spēkā esošām normatīvajām prasībām un standartiem.

**Tehniskā apkope un nepieciešamības gadījumā remonts jāveic visām Sistēmu sastāvā esošām iekārtām un ierīcēm**.

1. Pretendenta **pienākumi** veicot Sistēmu tehnisko apkopi:
	1. Pretendents veic Sistēmu tehnisko apkopi, saskaņā ar Tehnisko specifikāciju (turpmāk – Reglaments). Gadījumā, ja kādai no iekārtām, Reglamenta prasības neapraksta nepieciešamās apkopes rīcību, Pretendents veic Reglamenta papildināšanu un pilnveidošanu saskaņā ar izgatavotāja rūpnīcas prasībām, iepriekš saskaņojot izmaiņas Reglamentā ar Pasūtītāju.
	2. Sistēmu apkopes darbu veikšanai tiek izveidots apkopes grafiks par katru Objektu un katru Sistēmu ar norādi uz konkrēto kalendāro nedēļu, kas tiek saskaņots ar Pasūtītāju,
	3. Pretendents pie pirmās tehniskās apkopes apseko Sistēmu un iesniedz Pasūtītājam Sistēmas bojājumu –defektu aktu un tāmi par nepieciešamo remontdarbu veikšanu.
	4. Pretendents pie pirmās tehniskās apkopes apseko Sistēmu un, **ja nav** – **nodrošina** Pasūtītāja objektu ar Sistēmu uzturēšanai nepieciešamo tehniskās apkopes darbu izpildes žurnālu –“Ugunsaizsardzības sistēmas iedarbošanās gadījumu un bojājumu uzskaites žurnāls” (MK noteikumi Nr.238. 9.pielik.) (turpmāk – Žurnāls) visām Sistēmām visos Pasūtītāja Objektos, un aizpilda saskaņā ar MK noteikumi Nr.238 prasībām. Žurnāli glabājas Objektā un paliek Pasūtītāja īpašumā. Veicot tehniskās apkopes darbus, Pretendentam ir jāveic ieraksti attiecīgajos Žurnālos.
	5. Līguma izpildes laikā Pretendents veic Pasūtītāja - Objekta lietotāja atbildīgo darbinieku instruktāžu par ugunsaizsardzības sistēmu atbilstoši spēkā esošajai likumdošanai,
	6. Pretendents nav tiesīgs atteikties veikt tehniskās apkopes darbus arī gadījumos, ja nav pieejams izbūvētās sistēmas tehniskais projekts.
	7. Pretendenta pienākums ir nodrošināt personāla ierašanos objektā laikā un veikt Problēmu atrisināšanu un novēršanu.
	8. Pretendentam jāsaskaņo darba veikšanas laiki, precīzi norādot dienu un laiku, pirms darbu uzsākšanas telpās, kurās strādā Pasūtītāja darbinieki, vai atrodas aparatūra.
	9. Darbu izpildes laikā Pretendents ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu.
2. Pasūtītāja prasījuma gadījumā Pretendentam jāsniedz rakstiskas tehniskās rekomendācijas, par Sistēmu, to iekārtu darbības uzlabošanu vai pārbūvi. Šādā gadījumā, Izpildītājam jāsagatavo un jāiesniedz arī detalizēta izmaksu tāme.
3. Pretendents Sistēmu remontdarbus un uzlabojumus veic saskaņā ar defektācijas aktu un tāmi, kuru saskaņo un apstiprina Pasūtītājs.
4. Pretendenta pienākums ir reaģēt uz jebkurām Sistēmu problēmām, defektiem un avārijas situācijām. Problēmas risinājuma meklēšana tiek uzsākta nekavējoties un tiek turpināta, līdz problēma tiek novērsta. Problēma jārisina līdz novēršanai vai tāda risinājuma atrašanai, kas samazina problēmas kategoriju. Ugunsaizsardzības sistēmas darbspēju atjauno iespējami īsā laikā, bet ne vēlāk kā 24 stundu laikā pēc ugunsaizsardzības sistēmas iedarbošanās vai bojājuma konstatēšanas brīža.
5. Pretendentam jānodrošina ar Sistēmu darbību saistīto pieteikumu pieņemšanu, reģistrāciju un izpildes organizēšanu 24 stundas diennaktī 7 dienas nedēļā.
6. Kārtējā mēnesī, ceturksnī sniegtie pakalpojumi tiek pieņemti, noformējot par katru apkalpojamo objektu darbu nodošanas aktu.
7. Pretendents nodrošina iespēju Pasūtītāja pārstāvjiem saņemt konsultācijas par signalizācijas darbību 24 stundas diennaktī pa tālruni.
8. **Īpašās prasības****:**

12.1. Darbiniekiem, kuri ir iesaistīti Sistēmu apkalpošanā, ir jābūt darba attiecībās ar Pretendentu;

12.2. Pretendenta rīcībā ir jābūt aprīkojumam (instrumentiem, mēraparātiem un licenzētām programmatūrām u.c.), kas ļauj veikt visus Reglamentā minētos darbus;

12.3. Tehnisko apkopju darbos iesaistītām personām ir jābūt derīgiem sertifikātiem attiecīgo Sistēmu apkalpošanā;

12.4. Pretendenta piesaistītais personāls ir apmācīts veikt Sistēmu apkopi un remontdarbus;

12.5. Pretendentam un tā apakšuzņēmējiem, ja tādi tiks piesaistīti, jābūt atbilstošai MK 2013.gada 8.oktobra noteikumos Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” noteiktajai elektrodrošības grupai;

12.6. Darbības vai bezdarbības rezultātā objektam nodarītie bojājumi Pretendentam jānovērš par saviem līdzekļiem;

12.7. Mainoties normatīvo aktu prasībām, kas nosaka Sistēmu pārbaudes periodiskumu jānodrošina aktuālo (spēkā esošo) prasību izpildi;

12.8. Pretendenta darbiniekiem, kuri veiks tehnisko apkopi jābūt derīgam Covid 19 (pārslimošanas) sertifikātam.

1. **Papildus prasības:**
	1. Ārpuskārtas ierašanās objektā, piemēram, avārijas situācijā;
	2. Pasūtītājs patur tiesības līguma darbības laikā iekļaut līgumā papildus objektus vai izslēgt esošos objektus;
	3. Visa un jebkāda informācija, kuru Izpildītājs saņem no Pasūtītāja Līguma izpildes gaitā vai arī Izpildītājs to ir ieguvis sakarā ar Līguma izpildi, un Līguma izpildes rezultāti, kā arī jebkura šīs informācijas daļa ir uzskatāma par aizsargājamu informāciju un nav izpaužama trešajām personām, izņemot Latvijas Republikā normatīvajos aktos tieši noteiktos gadījumos, apjomā un kārtībā.

Tabula Nr.1

|  |
| --- |
| **UATS tehniskā apkope** |
| Sistēmas kontroles paneļa iekārtas stāvokļa pārbaude – pārbauda vai kontroles panelis neuzrāda bojājumu, trauksmes, zonu atslēgšanas stāvokli. |
| Iekārtu un ierīču (t.sk. detektoru un manuālās tālvadības iedarbināšanas ierīces), uzlīmes un kabeļu līnijas stāvokļa vizuālā apskate.  |
|  Ir pārbaudījusi visus ierakstus reģistrācijas žurnālā un veikusi visas darbības, kas nepieciešamas sistēmas pareizas darbības atjaunošanai. Pārbauda vai visi iepriekš reģistrētie bojājumi ir novērsti. |
| Iekārtu un manuālās tālvadības iedarbināšanas ierīču attīrīšana no putekļiem, stiprinājuma pārbaude. |
| Barošanas avota akumulatora bateriju stāvokļa pārbaudi (1x gadā ar mērījumu un attiecīgu uzlīmi uz akumulatora). |
| Sistēmas barošanas pārbaudē - pārslēgšana no galvenās barošanās avota uz rezerves un atpakaļ, informācijas par barošanas kļūdu esamība. |
| Iedarbinājusi vismaz vienu detektoru vai manuālo trauksmes signāldevēju katrā zonā, lai pārbaudītu, vai kontroles un signalizācijas iekārta saņem un uzrāda pareizu signālu, un dod trauksmes signālu un iedarbina citas brīdinājuma vai papildus ierīces.No katras cilpas izņemt vismaz vienu detektoru (vai rokas izziņas ierīci), lai pārbaudītu bojājuma signāla pārraidīšanu līdz vadības pultīm.Gada laikā pārbauda visu ugunsaizsardzības sistēmas elementu darbspēju un ugunsaizsardzības sistēmas darbspēju kopumā. Ceturksnī pārbauda vismaz 25 % no automātiskās ugunsaizsardzības sistēmas elementu kopskaita un 10% - ja 1 reizi mēnesī. PIEZĪME. Pārbaude jāveic tā, lai netiktu izpildītas kaitējošas darbības, tādas kas veicina ugunsdzēsīgās vielas izdalīšanos. |
| Pārbauda, vai kontroles un signalizācijas iekārtas funkcionē pareizi. |
|  Pārbauda kontroles un signalizācijas iekārtas spēju iedarbināt visas papildus pieslēgtās funkcijas, ja tādas ir (durvis , lifts, dūmu lūkas).  |
| Veic visas citas pārbaudes un testus, kurus noteikuši instalētājs, piegādātājs vai ražotājs. |
| Sirēnas skaņas līmeņa mērījumi - Skaņas iekārtu pārbaude – imitējot UAS trauksmes stāvokli, pārbauda vai visas skaņas iekārtas (trauksmes sirēnas, zvani) darbojas. |
| Sistēmas iedarbošanās gadījumu un bojājumu uzskaites žurnāla aizpildīšana. Visi novērotie defekti jāieraksta reģistrācijas žurnālā un pēc iespējas ātrāk veicamas koriģējošas darbības. |
| Sistēmas projekta un nodošanās-pieņemšanas dokumentācijas, kā arī lietošanas instrukcijas un zonu saraksta esamība. |
| Noskaidro, vai nav notikušas izmaiņas ēkas struktūrā, kas varētu ietekmēt nosacījumus manuālo trauksmes signāldevēju, detektoru un skaņas iekārtu izvietojumam, šādā gadījumā veicot vizuālu inspekciju (pēc vajadzības dot ieteikumus, risinājumus). PIEZĪME. Vizuālā pārbaudē jāapstiprina arī tas, ka zem katra detektora ir vismaz 0,5 m brīvas vietas visos virzienos un visi manuālie trauksmes signāldevēji nav bojāti un ir skaidri saredzami. |
| Dežūrējošā personāla instruktāža ar ierakstu ugunsdrošības instruktāžu uzskaites žurnālā. |
| Sistēmas darbspējas demonstrēšana plānotās ugunsdrošības pārbaudes laikā.PIEZĪME. Jāpiedalās Objekta Valsts ugunsdzēsības un glābšanas dienesta pārbaudē (iepriekš objekta pārstāvis sazinās). |
| Signālu pārraides un vizualizācijas pārbaude - Imitējot trauksmes un kontroles paneļa iekārtas bojājuma stāvokli, pārbauda vai vizualizācijas programmatūra fiksē notikumu secību un informācija atbilst telpu plāniem un apzīmējumiem. |

Tabula Nr.2

|  |
| --- |
| **Ugunsgrēka balss izziņošanas sistēma** |
| Iekārtu, skaļruņu un kabeļu līnijas vizuālā stāvokļa pārbaude |
| Iekārtu, skaļruņa attīrīšana no putekļiem, stiprinājuma pārbaude |
| Barošanas avota akumulatora bateriju stāvokļa pārbaudi |
| Sistēmas barošanas pārbaudi: pārslēgšana no galvenās barošanās avota uz rezerves un atpakaļ, informācijas par barošanas kļūdu esamību |
| Sistēmas automātiskās darbības pārbaudi saistībā ar ugunsdzēsības sistēmu darbību |
| Sistēmas iedarbošanās gadījumu un bojājumu uzskaites žurnāla pārbaude un aizpildīšana |
| Sistēmas projekta un nodošanās-pieņemšanas dokumentācijas, kā arī lietošanas instrukcijas esamība |
| Dežūrējošā personāla instruktāža ar ierakstu ugunsdrošības instruktāžu uzskaites žurnālā |
| Trauksmes mikrofona darbības pārbaude |
| Kopējā sistēmas darbības pārbaude |
| Sistēmas darbspējas demonstrēšana plānotās ugunsdrošības pārbaudes laikāPiezīme. Jāpiedalās Objekta Valsts ugunsdzēsības un glābšanas dienesta pārbaudē (iepriekš objekta pārstāvis sazinās |

Ar šo *<pretendenta nosaukums>* apliecina, ka pakalpojums tiks veikts atbilstoši Tehniskās specifikācijas prasībām.

2022.gada \_\_\_.\_\_\_\_\_\_\_\_\_\_\_\_\_

|  |  |
| --- | --- |
| **Vārds, uzvārds:** | *<Pretendenta pārstāvis ar pārstāvības tiesībām vai tā pilnvarotā persona>* |
| **Amats:** |  |
| **Paraksts:** |  |